stanford-oval/wikipedia huggingface dataset:
Reissumies ja kissa

Reissumies ja kissa on Reino Helismaan säveltämä ja sanoittama kappale, jonka levytti ensimmäisen kerran Tapio Rautavaara vuonna 1949. Rautavaaran version sovitti Toivo Kärki, ja kappale julkaistiin singlenä kappaleen ”Cowboy-serenadi” kanssa. Kappale on tunnetuimpia Rautavaaran esittämiä kappaleita.
Innoituksen kappaleeseen Helismaa sai Rautavaaran kirjahyllystä löytyneestä kirjasta Ikuisia ajatuksia. Siinä oli vanha tarina ”Köyhän onni on illusio”. Rautavaaran vaimo Liisa luki tarinan ja tuumi, että siitä saisi laulun aikaiseksi. Hän soitti Helismaalle ja luki tarinan hänelle puhelimessa kahteen kertaan. Parin päivän kuluttua ”Reissumies ja kissa” oli valmis. Rautavaaran mukaan kappaleessa mainittu reissumiehen musta kissa symboloi kuolemaa.
”Reissumies ja kissa” on julkaistu usealla kokoelma-albumilla. Se on muun muassa Rautavaaran kokoelman En päivääkään vaihtaisi pois – Sata levytystä vuosilta 1946–1979 avauskappale. Myöhemmin kappaleen on levyttänyt muun muassa Timo Turpeinen.
Aiheesta muualla

Ylen Elävä arkisto: Tapio Rautavaara laulaa Repeä
Reissumies ja kissa - Cyclowiki (venäjäksi)
Ratbat

Ratbat on fiktiivinen hahmo Transformers-universumissa.
Ratbat on Transformersien kotiplaneetalla, Cybertronilla korkea-arvoinen polttoaineupseeri, jonka vastuulla on Decepticonien polttoaineen saanti ja sen kulutus. Ratbatille tärkeintä on polttoaineen säästäminen. Ratbatin robottimuoto on mekaaninen lepakko ja hänen muuntautumismuotonsa on C-kasetti.
Generation 1

| Ratbat> Henkilötiedot |
| --- | --- |
Koko nimi:  Ratbat
Asema:  Polttoaineupseeri, Maan Decepticonien johtaja
Ryhmäsidokset:  Decepticonit
Generation 1 > Sarjakuva

Megatronin kadottua Ratbat otti yhdessä Decenpticon Shockwaven kanssa Maan Decepticonien johdon. Maan Decepticonit olivat tuhlanneet turhan paljon polttoainetta turhissa operaatioissa ja Ratbat päätti tulla itse paikan päälle. Myöhemmin Ratbat sieppasi Autobottien ihmisliittolaisen, Busterin.
Shockwaven oletettua kuolleen Ratbatista tuli Maan Decepticonien johtaja. Hänen valta-aikansa ei kuitenkaan kauan kestänyt, kun Decepticon Scorponokin johtamat Decepticonit saapuivat Maapallolle. Samaan aikaan Decepticonit saivat tiedon avaruudessa olevasta energialähteestä, Alikannasta. Starscreamin petettyä Decepticonit ja laitettua nämä taistelemaan keskenään ja Autobotteja vastaan Ratbat ymmärsi Starscreamin juonittelut ja vaati Optimus Primea julistamaan tulitauon. Tämän jälkeen kaksi Decepticon ryhmää ja Optimus Primen johtamat Autobotit liittoutuivat keskenään, pysäyttääkseen Starscreamin. Ratbat johti Transformersien partiota yhdessä Autobot Blasterin kanssa. Ratbat yhdessä Scorponkin kanssa epäilivät kuitenkin Optimusta petturiksi ja lähtivät tappamaan tätä. Lopun Ratbat kohtasi, Scorponokin ammuttua häntälaserillaan täysosuman. Ratbat putosi maahan ja hajosi romuksi. Tämän jälkeen Ratbatia ei enää koskaan nähty.
Generation 1 > Elokuva (1986)

Elokuvassa The Transformers: The Movie Ratbat esiintyy lyhyessä, äänettömässä roolissa. Hän pysäyttää Autobotti Blasterin lähettämän hätäsanoman, yhdessä Decepticon Rumblen, Frenzyn ja Ravagen kanssa.
The War Within

| Ratbat> Henkilötiedot |
| --- | --- |
Koko nimi:  Ratbat
Asema:  Ultraconien johtaja
Ryhmäsidokset:  Decepticonit
The War Within > Sarjakuva

Ratbat johtaa sarjakuvassa Decepticon alaryhmää, nimeltä Ultracons.
Aiheesta muualla

Lisätietoa Ratbatista TFWIKI.Netissä, Transformers-aiheisesta wikiassa
Transformers
Real Madrid – intohimo

| Real Madrid – intohimo> Real, la película |
| --- | --- |
 Elokuvan suomenkielinen kansi
Ohjaaja:  Borja Manso, Eloy Gonzalez, Goyo Villasevil
Käsikirjoittaja:  Andrés M. Koppel, Borja Manso
Tuottaja:  Luis Manso, Michael Novack
Säveltäjä:  Rafael Arnau
Kuvaaja:  Ramiro Civita
Pääosat:  Javier Albalá, Jessica Bohl, Maguette Coly, Carlos Coppo, Manuel Escobar, Moussa Faye, Guillermo Herrera, Misa Mochizuki, Ari Ohta, Keiichirou Sakaki, Karen Sieber, Lair Torrent
Valmistustiedot
Valmistusmaa:  Espanja
Tuotantoyhtiö:  Películas Pendelton, Real Madrid TV
Levittäjä:  Netflix
Ensi-ilta:  25. elokuuta 2005
Kesto:  90 minuuttia
Alkuperäiskieli:  ranska, japani, espanja, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Real Madrid – intohimo (Real, la película, kansainvälisessä levityksessä myös Real: The Movie) on espanjalaisesta jalkapalloseurasta Real Madridista kertova elokuva. Elokuvan ohjasi Borja Manso ja sen ensi-ilta oli 25. elokuuta 2005 seuran kotistadionilla Santiago Bernabéulla. Sittemmin se on ollut teatterilevityksessä ainakin Espanjassa, Etelä-Koreassa, Kreikassa, Singaporessa, Japanissa, Thaimaassa ja Unkarissa. Elokuva oli vahvasti esillä myös vuoden 2005 Cannesin elokuvajuhlilla. Suomeksi tekstitettynä sen julkaisi DVD:llä Future Film vuonna 2007.
Elokuva on dokumentaarinen ja osin fiktiivinen kertomus seurasta, sen historiasta ja sen kannattajista ympäri maailmaa. Se koostuu viidestä Caracasissa (Venezuela), Madridissa (Espanja), New Yorkissa (Yhdysvallat), Tokiossa (Japani) ja Ziguinchorissa (Senegal) kuvatusta lyhytelokuvasta, jotka kertovat viiden erilaisen kannattajan tarinan. Tarinoiden lomassa nähdään leikkeitä Real Madridin otteluista ja seurataan pelaajien ja valmennushenkilökunnan valmistautumista Barcelonaa vastaan pelattavaan klassikko-otteluun (esp. El Clásico).
Näyttelijöiden lisäksi elokuvassa esiintyvät Florentino Pérez, Francisco Gento, Amancio Amaro, Alfredo Di Stéfano, Jorge Valdano, Míchel ja Emilio Butragueño sekä Real Madridin kauden 2004–2005 joukkue, mukanaan muun muassa David Beckham, Iker Casillas, Luís Figo, Raúl, Roberto Carlos,  Ronaldo ja Zinédine Zidane.
Aiheesta muualla

Real Madrid – intohimo Future Filmin sivustolla (Arkistoitu – Internet Archive)
Real Madrid – intohimo Leffatykin arvostelussa
Riaza

| Riaza |
| --- | --- |
 vaakuna
 Riaza
 Koordinaatit: 41°17′0″N, 3°28′0″W 
Valtio:  Espanja
Itsehallintoalue:  Kastilia ja León
Maakunta:  Segovia
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  149 km²
Väkiluku (2016):  2 187
Infobox OKVirheellinen NIMI-arvo: 
Riaza on kunta Segovian maakunnassa Espanjassa. Riazan pinta-ala on 149 neliökilometriä. Asukkaita oli 2187 vuonna 2016. Etäisyyttä Segoviaan on 73 kilometriä. Postinumero on 40500.
Kuvia

Plaza Mayor
Iglesia de Nuestra Señora del Manto
Emiliano Barral (1896-1936): Lääkäri Antonio García Tapian patsas
Reuter (suku)

Reuter [röitär] on suomalainen sivistyssuku, josta on tullut paljon professoreita.
Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä.
Jäseniä

Johan Fredrik Reuter (1783–1855), kirjanpitäjä
Ernst Odert Reuter (1815–1890), pappi ja kirjailija, J. F. Reuterin poika
Ossian Reuter (1844–1908), sanomalehtien toimittaja, E. O. Reuterin poika
Jonatan Reuter (1859–1947), ammattiopetuksen kehittäjä, kirjailija ja runoilija, E. O. Reuterin poika
Einar Reuter (1881–1968), taiteilija, Jonatan Reuterin veljenpoika
Leontine Castrén, o.s. Reuter, (1817–1895), herännäisyysliikkeen vaikuttaja, J. F. Reuterin tytär
Edvin Titus Feodor Reuter (1824–1899), lyseon rehtori, J. F. Reuterin poika
Odo Reuter (1850–1913), eläintieteilijä, professori, E. T. F. Reuterin poika
Arno Reuter (1861–1924), Suomen talousseuran sihteeri, E. T. F. Reuterin poika
J. N. Reuter (1863–1937), kielitieteen professori, sortovuosien vastarintamies, E. T: F. Reuterin poika
Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso
Ole Reuter (1906–2003), kielitieteilijä, professori, Enzio Reuterin poika
Mikael Reuter (s. 1943), kielitieteilijä, kirjailija, Ole Reuterin poika
Andrea Reuter (s. 1978), elokuvakriitikko, Mikael Reuterin tytär
Tom Reuter (s. 1936), eläintieteen professori, Ole Reuterin veljenpoika
Martina Reuter (s. 1962), filosofi, Tom Reuterin tytär
Andrea Reuter (s. 1978), elokuvakriitikko, Mikael Reuterin tytär
Arno Reuter (1861–1925), Suomen talousseuran sihteeri, E. T. F. Reuterin poika
Edvin Titus Feodor Reuter (1824–1899), lyseonrehtori, J. F. Reuterin poika
Einar Reuter (1881–1968), taiteilija, Jonatan Reuterin veljenpoika
Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso
J. N. Reuter (1863–1937), kielitieteen professori, sortovuosien vastarintamies, E. T. F. Reuterin poika
Johan Reuter (1929–2012), biologi, professori
Jonatan Reuter (1859–1947), ammattiopetuksen kehittäjä, kirjailija, runoilija, Odert Reuterin poika
Martina Reuter (s. 1962), filosofi, Tom Reuterin tytär
Mikael Reuter (s. 1943), kielitieteilijä, kirjailija, Ole Reuterin poika
Odert Reuter (1815–1890), uskonnopettaja, kirjailija, J. F. Reuterin poika
Odo Reuter (1850–1913), eläintieteilijä, professori, E. T. F. Reuterin poika
Ole Reuter (1906–2003), kielitieteilijä, professori, Enzio Reuterin poika
Ossian Reuter (1844–1908), sanomalehtien toimittaja, E. O. Reuterin poika
Tom Reuter (s. 1936), eläintieteen professori, Ole Reuterin veljenpoika
Reurbanisaatio

Reurbanisaatio tarkoittaa kaupunkikeskustojen väkiluvun ja työpaikkamäärän sekä arvostuksen kasvua. Syitä tähän voivat olla esimerkiksi:
investoinnit kaupunkiuudistukseen
kaupunkimaisen elämäntyylin arvostaminen
rakennemuutos (palveluelinkeinojen lisääntyminen)
edeltävä esikaupungistuminen, jolloin keskikaupungin hintataso tulee edullisemmaksi
korkeammat liikennekustannukset (energian hinta), jolloin eläminen kaupungissa tulee suhteellisesti halvemmaksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Reurbanisierung
Riitapuoli

Riitapuoli on riita-asiaa koskevan oikeudenkäynnin asianosainen. Yksityisoikeudellinen riita-asia koskee oikeusnormien soveltamista ja oikeussuojan antamista ja siinä on kaksi riitapuolta: kantaja ja vastaaja. Kantaja haastaa kanteen kohteena olevan vastaajan oikeuteen ja näyttää kanteensa toteen. Vastaaja puolestaan näyttää toteen ne seikat, joihin hänen puolustuksensa perustuu.
Remontilla rahoiksi

| Remontilla rahoiksi> The Block |
| --- | --- |
Tyyli:  tositelevisio
Pääosissa:  Scott Cam
Alkuperämaa:   Australia
Alkuperäiskieli:  englanti
Verkko:  Nine Network (Australia) MTV3/AVA (Suomi)
Esitetty:  2003 (Australia) –
Aiheesta muualla
IMDb
Remontilla rahoiksi (The Block) on australialainen tositelevisio-ohjelma, jossa remontoidaan/rakennetaan asuntoja eri alueilla ja myydään ne huutokaupassa mahdollisimman korkeaan hintaan. Ohjelman juontaa nykyään Scott Cam ja Shelley Craft toimii ns. ”co-hostina”. Ohjelma esitettiin ensimmäisen kerran Australiassa vuonna 2003, tuolloin juontajana oli Jamie Durie. Suomessa ohjelmaa esitetään MTV3- ja AVA-kanavilla arkipäivisin. Ohjelmasta on jo tehty yhteensä 16 kautta, ja Suomessa esitetään parhaillaanmilloin? kautta 16, kun 17. kausi on tuotannossa.
Tuotantokaudet

| Kausi | Nimi | Remonttikohde | Sijainti | Jaksoja (AU) | Alkuperäinen esitys (AU)> Kauden ensiesitys | Alkuperäinen esitys (AU)> Kauden finaali | Tulos> Voittajapari | Tulos> Voitot (AUD) | Tulos> Voitot yhteensä |
| --- | --- | --- | --- | --- | --- | --- | --- | --- | --- |
| 1 | The Block | Vanhentunut huoneistokompleksi | Bondi, Uusi Etelä-Wales | 13 | 1 kesäkuuta 2003 | 17 elokuuta 2003 | Adam Thorn Fiona Mills | $156,000 | $256,000 |
| 2 | The Block 2 | Vanhentunut huoneistokompleksi | Manly, Uusi Etelä-Wales | 26 | 2004 | 2004 | Andrew Rochford Jamie Nicholson | $78,000 | $178,000 |
| 3 | The Block 2010 | Vanhentunut huoneistokompleksi | Vaucluse, Uusi Etelä-Wales | 9 | 2010 | 2010 | John ja Neisha Pitt | $205,000 | $305,000 |
| 4 | The Block 2011 | Vanhentuneet työntekijöiden mökit | Richmond, Victoria | 51 | 2011 | 2011 | Polly Porter Warwick "Waz" Jones | $15,000 | $115,000 |
| 5 | The Block 2012 | Vanhentuneet terassitalot | Etelä-Melbourne, Victoria | 69 | 2012 | 2012 | Brad Cranfield Lara Welham | $506,000 | $606,000 |
| 6 | All Stars | Vanhentuneet perintöluettelossa olevat paritalot | Bondi, Uusi Etelä-Wales | 39 | 2013 | 2013 | Phil Rankine Amity Dry | $295,000 | $395,000 |
| 7 | Sky High | Entinen motelli | Etelä-Melbourne, Victoria | 66 | 2013 | 2013 | Alisa ja Lysandra Fraser | $295,000 | $395,000 |
| 8 | Fans v Faves | Entinen varasto | Albert Park, Victoria | 61 | 2014 | 2014 | Steve O'Donnel Chentelle Ford | $636,000 | $736,000 |
| 9 | Glasshouse | Entinen toimistorakennus | Prahran, Victoria | 65 | 2014 | 2014 | Shannon ja Simon Voss | $335,000 | $435,000 |
| 10 | Triple Threat | Entinen kerrostalo | Etelä-Yarra, Victoria | 58 | 2015 | 2015 | Darren ja Deanne Jolly | $835,000 | $935,000 |
| 11 | Blocktacon | Entinen hotelli | Etelä-Yarra, Victoria | 47 | 2015 | 2015 | Dean ja Shay Paine | $655,000 | $755,000 |
| 12 | The Block 2016 | Perintö Art Deco-rakennus | Port Melbourne, Victoria | 46 | 2016 | 2016 | William Bethune Karlie Cicero | $715,000 | $815,000 |
| 13 | The Block 2017 | Vanhentuneet weatherboard-talot | Elsternwick, Victoria | 52 | 2017 | 2017 | Elyse Knowles Josh Barker | $447,000 | $547,000 |
| 14 | The Block 2018 | Entinen hotelli | St Kilda, Victoria | 47 | 2018 | 2018 | Hayden ja Sara Vale | $545,000 | $645,000 |
| 15 | The Block 2019 | Entinen hotelli | St Kilda, Victoria | 57 | 2019 | 2019 | Tess Cattana Luke Strubet | $630,000 | $730,000 |
| 16 | The Block 2020 | Vanhentuneet weatherboard-talot eri aikakausilta | Brighton, Victoria | 50 | 2020 | 2020 | Jimmy ja Tam Wilkins | $966,000 | $1,066,000 |
| 17 | Fans v Faves II | tuotannossa, 2021 | tuotannossa, 2021 | tuotannossa, 2021 | tuotannossa, 2021 | tuotannossa, 2021 | tuotannossa, 2021 | tuotannossa, 2021 | tuotannossa, 2021 |
Riitalampi

Riitalampi tarkoittaa seuraavia lampia:
Riitalampi, lampi Keurulla
Riitalampi, lampi Konnevedellä
Riitalampi, lampi Toivakassa.
| --- | --- |
: Tämä on täsmennyssivu, jolla luetellaan useita samannimisiä järviä.
Sant’Angelo dei Lombardi

| Sant'Angelo dei Lombardi |
| --- | --- |
 Abbazia del Goleto
 Sant'Angelo dei Lombardi
 Koordinaatit: 40°55′49″N, 15°10′38″E 
Valtio:   Italia
Alue:  Campania
Maakunta:  Avellino
Pinta-ala:  
 – Maa:  55,11 km²
Korkeus:  870 (min. 456 - maks. 923)  m
Väkiluku (2014):  4 166 
 – Väestötiheys:  75  as./km²
 
 Kunnan kotisivut 
Infobox OKVirheellinen NIMI-arvo: 
Sant'Angelo dei Lombardi on kunta Italiassa Campanian alueella Avellinon maakunnassa.
Historia

Kunnan alueella on ollut asutusta jo ennen ajanlaskun alkua. Se sijaitsee kahden muinaisen asutuksen, Compsan ja Aeclanumin välissä, ja alueella on tehty arkeologisia löytöjä asutuksesta. Se linnoitettiin ensimmäisen vuosituhannen loppupuolella osana linnoitusketjua, jolloin Sant'Angelo dei Lombardi sijaitsi sitä hallinneen Salernon ruhtinaskunnan rajaseudulla. Vuonna 1076 Robert Guiscard valloitti alueet ja samalla myös Sant'Angelo dei Lombardin. Myöhemmin 1400-luvulla aluetta hallitsi Anjou-suku.
Nähtävyyksiä

Kunnan tärkein nähtävyys on Abbazia del Goleton luostari. Sitä pidetään yhtenä Etelä-Italian arkkitehtonisesti tärkeimmistä rakennuksista. Sen perusti Guglielmo da Vercelli noin vuonna 1133, ja hän myös kuoli luostarissa vuonna 1142.
Vuoden 1980 maanjäristys

Sant'Angelo dei Lombardi oli yksi pahiten vuonna 1980 Irpinian maanjäristyksestä kärsineitä kuntia. Sen vanhakaupunki oli hyvin säilynyt maanjäristykseen saakka, mutta se tuhoutui siinä pahoin. Kunnassa menehtyi järistyksessä 482 henkilöä.
Aiheesta muualla

Kuvia tai muita tiedostoja aiheesta Sant’Angelo dei Lombardi Wikimedia Commonsissa
Abbazia del Goleto
Richard Ferrand

Richard Ferrand 2008.
Richard Ferrand (s. 1. heinäkuuta 1962 Rodez, Aveyron, Ranska) on ranskalainen poliitikko. Hän oli toukokuusta kesäkuuhun kuukauden ajan Édouard Philippen hallituksessa merentakaisista alueista vastaava ministeri. Hän jätti eroilmoituksen presidentti Emmanuel Macronin kehotettua häntä eroamaan väärinkäytösepäilyn tultua julkisuuteen. Ferrandin epäillään järjestäneen vaimolleen vuokratuloja toimiessaan ranskalaisen sairasvakuutuskassan johtajana. Kyse ei sinänsä ole rikoksesta vaan moraalisesti tuomittavasta toiminnasta.
Aiheesta muualla

Kuvia tai muita tiedostoja aiheesta Richard Ferrand Wikimedia Commonsissa
Risto Heinonen

Risto Olavi Heinonen (s. 24. toukokuuta 1962 Tampere) on suomalainen yleisurheilija, joka kilpaili moniotteluissa. Hän edusti seuratasolla Kangasalan Urheilijat -68:aa, jossa hän on toiminut johtokunnan jäsenenä. Heinonen voitti seitsenottelussa kultaa sisäratojen SM-kisoissa 1985 ja pronssia 1983.
Henkilökohtaiset ennätykset

Kymmenottelu: 7020 (1984)
Pituushyppy: 712 cm (1988)
Korkeushyppy: 211 (1984)
Richard Ford

Richard Ford Göteborgin kirjamessuilla vuonna 2013
Richard Ford (s. 16. helmikuuta 1944 Jackson, Mississippi) on yhdysvaltalainen kirjailija.
Vuonna 1996 Fordille myönnettiin Pulitzerin kaunokirjallisuuspalkinto ja PEN/Faulkner-palkinto teoksesta Itsenäisyyspäivä. Vuonna 2013 hän sai ranskalaisen Prix Fémina Étranger -kirjallisuuspalkinnon teoksestaan Canada.
Suomennetut teokset

Roihu.  (Wildlife, 1990)  Suomentanut Sirkka Suomi. Helsinki:  Tammi (Keltainen kirjasto 246), 1991.  ISBN 951-30-9313-1.
Rock Springs: kertomuksia.  (Rock Springs, 1987)  Suomentanut Sirkka Aulanko. Helsinki:  Tammi (Keltainen kirjasto 288), 1996.  ISBN 951-30-9312-3.
Itsenäisyyspäivä.  (Independence Day, 1995)  Suomentanut Sirkka Aulanko. Helsinki:  Tammi (Keltainen kirjasto 294), 1996.  ISBN 951-31-0699-3.
Naistenmiehiä: kolme kertomusta.  (Women with Men: Three Stories, 1997)  Suomentanut Sirkka Aulanko. Helsinki:  Tammi (Keltainen kirjasto 314), 1999.  ISBN 951-31-1144-X.
Syntien paljous: kertomuksia.  (A Multitude of Sins, 2002)  Suomentanut Sirkka Aulanko. Helsinki:  Tammi (Keltainen kirjasto 355), 2004.  ISBN 951-31-2613-7.
Maan laulu.  (The Lay of the Land, 2006)  Suomentanut Sirkka Aulanko. Helsinki:  Tammi (Keltainen kirjasto 392), 2008.  ISBN 978-951-31-4068-7.
Robert Stevenson

Robert Stevenson -nimisiä henkilöitä ovat:
Robert Stevenson (1772–1850), skotlantilainen insinööri ja majakoiden suunnittelija
Robert Stevenson (1905–1986), englantilainen elokuvaohjaaja
Robert Louis Stevenson (1850–1894), skotlantilainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Stevenson”, voi hakea sivunnimihaulla, laajalla sivunnimihaulla tai tekstihaulla.
Reute

| Reute |
| --- | --- |
 Reuten sijainti Appenzell Ausserrhodenin kantonissa.
 Koordinaatit: 47°25′11″N, 9°34′31″E 
Valtio:  Sveitsi
Kantoni:  Appenzell Ausserrhoden
Pinta-ala:  
 – Kokonaispinta-ala:  4,95 km²
Korkeus:  721 m
Väkiluku (31.12.2018):  688
Aikavyöhyke:  UTC+1
 – Kesäaika:  UTC+2
Postinumero:  9411
 
 www.reute.ch 
Infobox OKVirheellinen NIMI-arvo: 
Reute on kunta Sveitsissä Appenzell Ausserrhodenin kantonissa. Kunnan pinta-ala on 4,95 neliökilometriä. 31 hehtaaria pinta-alasta on asutuksen käytössä, 199 hehtaaria maatalouskäytössä ja 265 hehtaaria muun muassa metsien peitossa. Asukkaita kunnassa on 688 (31.12.2018).
Reuten naapurikunnat ovat Heiden pohjoisessa, Oberegg (Appenzell Innerrhodenin kantonissa) lännessä ja idässä sekä Balgach, Marbach ja Rebstein etelässä (Sankt Gallenin kantonissa).
Väkiluvun kehitys

| Vuosi | Väkiluku |
| --- | --- |
1980: 594
1990: 660
2000: 716
2010: 660
2015: 692
2018: 688
Lähde:
Aiheesta muualla

Kunnan kotisivut (saksaksi)
Kuvia tai muita tiedostoja aiheesta Reute Wikimedia Commonsissa
Fuchs, Thomas: Reute (AR) (Sveitsin historiallinen tietosanakirja)  19.8.2010. Bern:  Stiftung HLS. (saksaksi), (ranskaksi), (italiaksi)
Reuman sairaala

Sairaala ilmasta vuonna 1952.
Reuman sairaala (myös Heinolan reumasairaala) oli vuosina 1946–2010 Heinolassa toiminut tuki- ja liikuntaelimistön sairauksiin erikoistunut Reumasäätiön ylläpitämä sairaala. Sen johtavana ylilääkärinä toimi Eero Belt. Sairaalan rakennukset sijaitsevat Rainion asuinalueen vieressä. Sairaalassa toimi myös sairaalakoulu, jossa lapset ja nuoret voivat opiskella hoitojaksojen aikana. Sairaala hakeutui konkurssiin 18. maaliskuuta 2010.
1950-luvun modernin sairaalarakentamisen ihanteita kuvastava Heinolan reumasairaala on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Nykyisin sairaalan 24 000 neliömetrin kokoisissa toimitiloissa toimii hyvinvointi- ja osaamiskeskus Valolinna.
Aiheesta muualla

Ettei kenenkään tarvitse sairastaa yksin Reumaliitto.
Reuma. Yhteinen Heinola. Arkistoitu 23.11.2015.
Etusivu Valolinna.fi.
Reumasäätiö konkurssiin, Kela myös suurin velkoja. Ilta-Sanomat.  30.3.2010. Arkistoitu 29.4.2013.
Risto Hakola

Risto Hakola (s. 1957) on jämsäläinen näytelmäkirjailija ja toimittaja. Hakolan näytelmiä on esitetty muun muassa HimosTeatterissa Jämsässä.
Hakolan ensimmäinen HimosTeatteriin kirjoittama näytelmä oli musiikkinäytelmä Reteesti vaan (2006). Se sai hienot arviot, muun muassa sanomalehti Keskisuomalaisen kriitikko Teppo Kulmala totesi näytelmän olevan parasta, mitä Suomen kesäteattereissa on tarjolla. Näytelmässä kuvataan yhtä kesäpäivää vuonna 1968, kun Irwin Goodman ja Vexi Salmi yhtyeineen saapuvat keikalle Polvijärvelle. Keikka päättyy nuorisomellakkaan. Näytelmän päärooleissa nähtiin Joni Leponiemi, Helena Rängman, Reijo Ahonen ja Mikko Röman.
Muita Hakolan kirjoittamia näytelmiä ovat musiikkinäytelmä Badding & Badding (2008) ja Sotatalvi (2010). Jälkimmäinen kuvaa kuvitteellisen kiväärikomppanian vaiheita Taipaleenjoen taisteluissa talvisodassa. Näytelmää esitettiin HimosTeatterissa talvella 2010. Kesällä 2012 Himoksessa nähtiin Hakolan kirjoittama näytelmä Hullu pappi!, joka sijoittuu 1600-luvulle. Kesällä 2014 HimosTeatterissa esitetään Hakolan käsikirjoittama musiikkinäytelmä Doris ja Laulumies, jossa kuullaan J. Karjalaisen musiikkia. Tarinankerronnallisen näytelmän pääosassa nähdään Joni Leponiemi.
Aiheesta muualla

www.naytelmat.fi
www.facebook.com
www.himosteatteri.fi (Arkistoitu – Internet Archive)
www.ilkka.fi
www.demari.fi
www.jamsanseutu.fi (Arkistoitu – Internet Archive)
Robert Stevenson (insinööri)

Robert Stevensonin rintakuva vuodelta 1824.
Robert Stevenson (8. kesäkuuta 1772 – 12. heinäkuuta 1850) oli skotlantilainen insinööri, joka suunnitteli ja rakennutti majakoita. Hänen tunnetuimpia töitään on Bell Rockin majakka Pohjanmerellä noin 17 kilometrin päässä Skotlannin rannikosta Dundeen itäpuolella. Se rakennettiin vuosina 1807–1810, ja se on maailman vanhin käytössä oleva avomerimajakka. Sen perustusta, joka on veden alla 20 tuntia vuorokaudessa, ei ole tarvinnut uusia yli 200 vuoteen.
Stevenson hyödynsi majakoissaan uutta keksintöä, Fresnel-linssiä, ja hän suunnitteli majakoiden lyhtyjen pyörimisliikkeet ja vilkut siten, että majakat voitiin erottaa toisistaan signaalin perusteella.
Stevenson käytti Edinburghin keskustassa St Andrew Squarella olevan 42 metriä korkean Henry Dundasin muistomerkin pystyttämiseen vuonna 1823 maailman ensimmäistä teollista tasapainonosturia.
Stevensonilla oli neljä poikaa, joista kolme, Alan, David ja Thomas, jatkoivat isänsä ammattia, mutta pojanpoika Robert Louis Stevenson tuotti suvulleen pettymyksen ryhtymällä kirjailijaksi.
Leona Lewisin diskografia

| 0 | 1 | 2 |
| --- | --- | --- |
 Lewis esiintymässä Hackney-festivaaleilla kesäkuussa 2012.
Julkaisut
| ↙Studioalbumit | 5 |  |
| ↙Livealbumit | 1 |  |
| ↙EP:t | 1 |  |
| ↙Singlet | 14 |  |
| ↙Musiikkivideot | 16 |  |
Tämä on englantilaisen pop-R&B-musiikkia esittävän laulaja-lauluntekijän Leona Lewisin diskografia. Voitettuaan brittien X Factor -laulukilpailun Lewis on julkaissut muun muassa viisi studioalbumia, joista viimeisin on vuodelta 2015.
Lewis on myynyt maailmanlaajuisesti yli 28 miljoonaa tallennetta.